Lenisering

Lenisering eller lenisjon er innen lingvistikken en lydforskyvning som endret konsonanter ved å gjøre dem mer sonoriske. Ordet lenis betyr på latin «svak».

Lenisering kan være synkronisk eller diakronisk. Den diakroniske kan være allofonisk eller grammatisk, og det kan eksemplifiseres ut fra sardisk. og skotsk gælisk.

De sørlandske «bløte konsonantene» som finnes langs kysten fra Arendal til og med søndre del av Ryfylke, er et norsk eksempel på lenisering. Her blir de ustemte konsonantene p, t og k til de stemte variantene b, d og g når de står etter en vokal. F.eks. at «pipe», «båt» og «kake» blir uttalt «pibe», «båd», «kage».

Referanser

Litteratur
 Crowley, Terry. (1997) An Introduction to Historical Linguistics. 3rd edition. Oxford University Press.
 
Skjekkeland, Martin. den bløde kyststriba i Store norske leksikon på snl.no. Hentet 28. desember 2021 fra https://snl.no/den_bl%C3%B8de_kyststriba

Historisk lingvistikk
Fonologi
Lydlover